
  Prológ


  Piesočná búrka sa prihnala ako leopard na love: rýchlo adivoko.


  Piesok sa trblietal vo vzduchu aDaisy zadržala dych. Štípal ju na lícach vostrých bolestivých nárazoch, ale nemohla odtrhnúť oči od búrky.


  „Tadiaľto!“ Mama musela kričať, aby prehlušila vietor. „Teraz!“


  Obrovský blesk udrel do vrcholu neďalekej duny aDaisy odskočila dozadu, od strachu jej vyschlo vhrdle. Videla piesočné pásy, ktoré sa dvíhali vo vetre ako duchovia, záblesk svojich bielych kĺbov azamračený výraz na maminej tvári. Vzduch rozvíril piesok apotom sa strhla búrka: predbiehala ich po hrebeňoch púšte, až mala Daisy piesok medzizubami aj mihalnicami anedovidela ďalej ako na svoje prsty.


  Potom sa bleskurýchle zomlelo niekoľko vecí. Mama sa zošmykla na kolená ajednu ruku vtlačila do priehlbiny vdunách. Vzduch sa upokojil. Aokolo nich sa ako voda rozvlnil kruh žiarivobielych orchideí.


  Daisy od úžasu otvorila ústa, ktoré jej rýchlo naplnil piesok. Keď ju zasiahla ďalšia nárazová vlna aoslepila ju, ešte stále zúrivo vypľúvala piesok. No obraz orchideí jej zostal vypálený na sietnici. Boli snehobiele ako bavlnené ponožky, mali tučné lupene,hrubé strieborné žilky avyžarovali svetelné vlákna, ktoré sa zlievali do svetlej žiarivej kupoly nad ich hlavami.


  Vnútri kupoly ju ohlušilo náhle ticho, ktoréprerušovalo len ich lapanie po dychu. Daisy sa skrčila vedľa mamy azúfalo sa snažila hľadieť cez zrnká piesku vočiach. Zdalo sa jej, že dokáže rozoznať kruh orchideí acez závoj strieborných vlákien piesočnú búrku, ktorá ticho zúrila červenou nocou.


  Kým sa Daisine oči spamätali, najhoršia časť búrky už prešla. Kupola, ak vôbec niekedy existovala, bola preč.


  „Mali sme šťastie,“ povedala mama nasledujúce ráno, keď vietor ustal avzduch bol chladný akrištáľovo jasný vbledomodrom svetle. „To údolie medzi dunami nás ochránilo.“


  „Ale,“ namietla Daisy, „zdalo sa mi, že som videla… kvety. Biele kvety.“


  „Kvety vpúšti?“ divila sa mama. Zasmiala sa apostrapatila jej vlasy pokryté pieskom. „Ty moja výmyselníčka, čo ti napadne nabudúce?“

  1. kapitola


  Ošesť mesiacov neskôr


  Daisy Thistledownová nemala domov vbežnom zmysle slova, ale Londýn vnej znejakého dôvodu vyvolával pocit šťastia. Vto ráno pricestovali zRíma, kde mama písala článok oistých nevhodných politikoch, apo jeho uverejnení museli pomerne rýchlo odísť. Tu vLondýne bola decembrová obloha nad strechami oslnivo modrá avo vzduchu sa vznášala trblietavá, sviatočná atmosféra. Prišli do mesta na stretnutie smaminým novým redaktorom vHigh Herald, mužom menom pán Craven so skvelou povesťou azáľubou vkaramelkách, ktoré mal vdóze na stole.


  Pán Craven pracoval vHigh Heralde len tri mesiace – od Daisiných jedenástych narodenín –, ale ľudia ho už ospevovali, akoby išlo oniekoho výnimočného. Bol veľmi vysoký ašarmantný, mal svetlozelené oči ausmieval sa iba jedným kútikom úst. Mnoho rokov strávil vteréne, ale po nešťastnom incidente srozzúreným hrochom odišiel zaktívnej služby.


  „Až príliš vzrušujúce,“ vysvetlil, keď ich uvádzal dnu skrivým úsmevom azasmial sa tak, až pritom odhalil zuby.


  Okrem karameliek stála na stole pána Cravena aj les­k­lá počítačová obrazovka, nepriateľsky vyzerajúci kaktus azarámovaná fotografia, na ktorej si podáva ruku spremiérkou.


  „Úžasná žena,“ povedal Daisy, upravil si zlaté manžetové gombíky na vyžehlenej bielej košeli aodhalil zhluk piatich znamienok na ľavom zápästí. Boli usporiadané do tvaru natiahnutého písmena W, ktoré Daisy pripomínalo súhvezdie Kasiopeja. „Skutočne úžasná. Hovorím vám, túto krajinu posunie ďalej. Nedávno mi volala, aby mi oznámila…“


  Odmlčal sa ana niečo sa zadíval. „Aký nezvyčajný náhrdelník, pani Thistledownová. Kde ste ho našli?“


  „To je len stará bižutéria,“ poznamenala mama. Vyzerala rozpačito aschovala prívesok vtvare sedmokrásky na jemnej zlatej retiazke. „Takže, pán Craven. Moja ďalšia cesta. Tie útoky vamazonskom pralese…“


  Daisy na chvíľu zachytila vCravenových svetlých očiach zvláštny výraz, akoby hľadel na veľké filmové plátno, ktoré nikto iný nevidel. Potom zažmurkal, usmial sa aona premýšľala, či sa jej to len nezdalo.


  „Ach, áno,“ odvetil pokojne. „Peru. Spomínali ste, že ste uvažovali, že by ste otom napísali. Povedzte mi…“


  Daisy sa vytratila na chodbu, otvorila pokrčenú knihu, ktorú mala vruksaku pre takéto príležitosti, ausadila sa, aby počkala.


  


  Daisy nerobilo problém čakať. Bolo to nevyhnutné, ak ste mali výnimočnú mamu, ako bola tá jej. Leila Thistledownová bola novinárka, ktorácestovala po celom svete alovila príbehy. Daisy milovala ten výraz: loviť príbehy. Rada si predstavovala, ako mama máva vo vzduchu sieťou na motýle azbiera uletené titulky anekontrolovateľné články: správy okráľoch aanarchistoch, obarelových bombách azlodejoch šperkov, ozmanipulovaných voľbách avzácnych opiciach so zlatými očami.


  „Dobrá žurnalistika je ako elektrina,“ hovorievala mama, keď sa jej pýtali na tajomstvo jej úspechu. „Mala by nás prinútiť sedieť akričať.“ Ausmievala sa tak, že vyzerala skôr ako nezbedné desaťročné dieťa než medzinárodne uznávaná reportérka. Daisy chodila všade sňou avtakýchto chvíľach sa cítila ako spolupracovníčka vjej podnikaní, ktoré mení svet: pomocníčka vmaminom oslnivom kúzelníckom predstavení.


  Mama vytriasala príbehy zo siete azapisovala ich do ošúchaného laptopu, ktorý vnoci, keď sa Daisy snažila zaspať, vydával zvuky. Príbehy sa posielali späť do redakcie High Herald, aby sa každý deň objavili vtisíckach novín po celej krajine. Čítali ich lekári sokuliarmi ačiernymi aktovkami aprávnici vbezchybných oblekoch, predavači jabĺk adžezoví hudobníci, avantgardní umelci afúzatí diplomati, zvedaví školáci atanečnice spierkami vnočných kluboch. Všetci čítali články Leily Thistledownovej vHeralde.

  Ľudia sa vždy tvárili prekvapene, keď zistili, že Leila Thistledownová má dcéru. Apotom boli očarení. „Veď je presne ako vy,“ tvrdili so smiechom. „Malá bábika Leila.“


  Daisy sa mračila azvraštila obočie spôsobom, oktorom dúfala, že vyzerá hrozivo. Všetci predpokladali, že keď sa navonok ponáša na mamu, musí byť rovnakým typom človeka aj vo vnútri: divoká, odvážna adobrodružná. No Daisy sa tak ani trochu necítila. Bola tichá,ostražitá avôbec nie odvážna.


  Teraz začula zCravenovej kancelárie mamin smiech azvuky, ktoré naznačovali, že sa stretnutie chýli ku koncu. Zatvorila knihu, pripravená odísť.


  Takto vyzeral jej život: mamina nespútaná energia, zotrvačná sila, ktorá ich prenášala zmesta do mesta, zkontinentu na kontinent – bez koreňov, sodvahou avždy na love za ďalším veľkým príbehom.


  Daisino miesto bolo pri mame, atak bola – Daisy si to rozhodne povedala – dokonale spokojná.


  Strčila hlavu dodverí Cravenovej kancelárie práve vo chvíli, keď si mama balila tašku na odchod.


  „Ozvite sa,“ riekol Craven aprehadzoval veľkú kopu papierov. „Azbytočne neriskujte.“ Jedna stránka mu vykĺzla zrúk azletela na zem kDaisiným nohám. Bola to mapa, taká vec, pri ktorej sa musíte zohnúť apozrieť sa na ňu: nádherne detailná, popísaná špicatým písmom apozdĺž horného okraja bolo tučným písmom vytlačené PERU.


  „Ďakujem, Daisy,“ ozval sa Craven ajeho hlas bol zrazu oceľový. Naklonil sa, vzal jej mapu zrúk aochvíľu zmizla vzásuvke jeho stola. Zelené oči sa mu leskli akývol na mamu. „Šťastnú cestu, pani Thistledownová.“


  


  Po stretnutí vyšli do rušných ulíc pozdĺž rieky, kde vianočné svetlá žiarili ako diamantové náramky avlniaca sa Temža sa odrážala od kamenných múrov nábrežia. Bolo šero, popoludnie bolo chladné aplné papagájov, ktoré sa mihali po oblohe ako jasnozelené ihličky cez modrú hodvábnu látku. Keď ich Daisy prvýkrát zbadala, bola ohromená. Teraz už vedela, že Londýn je plný vtákov, avždy aj bol. Veselo sedeli na stĺpoch verejného osvetlenia apózovali vkorunách stromov ako tropické vianočné ozdoby. Podľa mamy si niektorí ľudia mysleli, že papagáje uleteli zlondýnskej zoo arozmnožili sa vo voľnej prírode. Iní tvrdili, žezmizli zfilmového plátna. Tak či onak, mrazivé ulice mesta sa hemžili očarujúcimi zelenými vtákmi. Daisy mala pocit, že všetko je možné: akoby všetky nečakané avýnimočné veci čakali hneď za rohom.


  Mama skontrolovala čas na telefóne, potom sa otočila apozrela na Daisy rozžiarenými očami. „Čo keby sme si urobili rýchly výlet do Kew?“

  2. kapitola


  Ohodinu neskôr prechádzali cez zdobenú železnú bránu maminho obľúbeného miesta vLondýne. Kráľovské botanické záhrady Kew, hlásil nápis pri vchode. „Vitajte na mieste snajväčšou biodiverzitou na Zemi.“


  Záhrady zaplnili návštevníci včižmách arukaviciach avyzrážaná para zarosila slávne skleníky na miestach, kde sa tropické teplo miešalo schladným vzduchom. Vonku boli stromy holé akvetinové záhony zívali prázdnotou, ale vpalmovom skleníku sa usadil ťažký adusný vzduch ako vsaune. Daisy sa zhlboka nadýchla apovzdychla si. Nikdy ju neomrzela tá zemitá vôňa. Všade naokolo sa knísali palmy slistami veľkými ako obrusy apopínavé liany sa ovíjali okolo zdobeného viktoriánskeho železného rámu. Zdalo sa, že stoja uprostred dažďového pralesa.


  „Pozri!“ zvolala mama. Ukázala na päťlupeňový kvet podobný ružovej hviezdici. „Madagaskarské zimozelene. Používajú sa na výrobu liekov proti rakovine. Nie je to úžasné?“


  Daisy sa uškrnula. Mama poznala rastliny od Apo Z.


  „Atáto palma,“ pokračovala mama, „sa nazýva samovražedná palma, pretože kvitne iba raz – keď dovŕši päťdesiat rokov – apotom zomrie.“


  Mama natiahla prst adotkla sa jej kôry. Daisy by mohla odprisahať, že veľká palma zamávala širokým vejárovitým listom, ale potom zažmurkala astriasla sa. To len cez skleník prešiel závan teplého vzduchu.


  Zaklonila hlavu avšimla si spleť combretum rotundifolium, zhluk žltých kvetov podobných trúbke atrs drobných ružových banánov, ktoré rástli smerom nahor namiesto nadol. Mama ju brávala do Kew už od čias, keď sa učila loziť, atá neuveriteľne rozmanitá azvláštna zeleň jej vždy spôsobila mravčenie vprstoch.


  Daisy odmalička milovala rastliny, hoci sa niekedy vjej prítomnosti správali čudne. Raz keď čakala, kým mama dokončí rozhovor so sprievodcom (vtom čase sa nachádzali na horskom útese vtibetských Himalájach), sa tak príšerne nudila, že odišla sama na prechádzku anevšimla si okraj, kým sa zneho nezošmykla. Pád ju mal zabiť, ale výbežok vavrínov sa nečakane rozrástol, stromy rozprestreli konáre do strán azachytili ju vpolovici pádu.


  Inokedy hrala futbal na ulici (toto sa udialo vapríli, ktorý strávili vDillí počas posledných volieb) azazrela chlapca shrubým krkom, ktorý sa volal Bruce, ako trikrát za sebou kopol najmenšie dievča zo súperovho tímu. Bol to surovec – videla ho, ako to spravil už predtým – acítila, ako vnej niečo vrie ako hrniec svodou, ktorý zostal pridlho na sporáku. Vtom sa Bruce rozkričal, zvíjal sa na chodníku, pokožku mal pokrytú veľkými opuchnutými červenými ranami.


  „Jedovatý brečtan,“ počula šepkať doktora, keď odnášali krívajúceho chlapca. „Ktovie, ako vyrástol cez chodník.“


  Potom ju mama vzala na večeru sjednou veľmi vznešenou dámou vParíži, ktorá im podávala čerstvé homáre achválila sa, ako ich kuchár varil zaživa. Leštený stôl zčerešňového dreva, pri ktorom sedeli, akosi pokrčil nohy azrazu sa ich taniere amisky vznášali vo vzduchu, zanechávajúc za sebou dramatické oblúky homárej polievky. Mama rýchlo vyviedla Daisy von, kým sa tlmočník hlboko ospravedlňoval vich mene.


  Dnes bol však úplne obyčajný deň. Daisy si vytiahla list zo svojho neupraveného vrkoča azamierila hlbšie do skleníka, sotva si všimla rozruch, keď sa okoloidúci turista otočil, aby sa pozrel na mamu anarazil rovno do palmy.


  Potom však kútikom oka zbadala niečo nečakané. Najprv si myslela, že ide oďalšiu popínavú rastlinu – ale tie predsa nie sú čiernobiele achlpaté.


  Daisy sa bezmyšlienkovito rozbehla za tým stvorením, no vtej chvíli jej zmizlo zdohľadu za najbližším rohom. Ponáhľala sa za ním, pričom sa skrčila pod nízko visiaci konár. Zdalo sa, že sa zdvihol oniekoľko centimetrov, aby jej nezavadzal.


  Atam, napoly skrytá za starodávnou achlpatou trpasličou palmou sedela maličká mačka. Prchké čierno-biele stvorenie veľké asi ako jej chodidlo, skrútiacim sa chvostom vdominových farbách.


  „Ahoj,“ pozdravila ju ačupla si. Mačka – vskutočnosti skôr mačiatko – si ju prezrela striebornozelenými očami anabrúsila si pazúr na jej topánke. Tvárila sa bojovne, zuby mala ako ihličky afúzy dlhé aveľmi šteklivé. Mala malé uši, ostré ašpicaté, avyzerala trochu zmätene aveľmi nevrlo.


  Daisy sa zamračila. „Čo tu robíš?“


  Hľadala obojok smenom, ale mačiatko malo holý krk. Vzáhradách Kew neboli domáce zvieratá povolené apo znepokojenom majiteľovi nikde ani stopy. Vskutočnosti nikto nevenoval pozornosť nelegálnej mačke vKráľovskom botanickom palmovom skleníku.


  Daisy sa rozhliadla. „Mami!“ zvolala. „Poď sem. Našla som…“


  Keď sa však otočila, mačiatko bolo preč.


  


  „Nevymýšľam si to,“ tvrdila Daisy, keď si neskôr sadli na čaj vkaviarni. „Bolo tam mačiatko. Priamo vpalmovom skleníku! Chvíľu tam pobudlo apotom sa vyparilo. Puf!“


  Zmizlo bez stopy. No, skoro, pomyslela si Daisy apozrela sa na čierne abiele chlpy na svojom kabáte.


  „Verím ti,“ povedala mama sľahkosťou. „Mačky sú také prefíkané.“


  Kaviareň sa naplnila lomozom vidličiek, lyžičiek ahrejivým šumom rozhovorov, keď si šťastní návštevníci odkrajovali zveľkých kusov mrkvového koláča.


  „Myslíš, že bude vporiadku?“ spýtala sa, stále premýšľala nad mačiatkom. Bolo také drobunké.


  Mama neodpovedala. Mala sklonenú hlavu, bola zaneprázdnená aranžovaním obrovského taniera koláčikov, hustej smotany,jahodového džemu analievaním čaju zveľkého červeného čajníka. Mama bola celý deň roztržitá, čo zvyčajne znamenalo, že si vhlave vymýšľala nový článok aže sa chystali vyraziť na nové dobrodružstvo.


  Mačiatko pravdepodobne utieklo späť ksvojmu majiteľovi, ubezpečila sa Daisy. Bude vporiadku.


  Zamerala pozornosť na koláčiky, vybrala si tie najbližšie anatrela si ich tak nahrubo, že jej prvý hlt zanechal vkréme stopy po zuboch. Odhryzla si druhýkrát aslastne si povzdychla.


  Aj mama si dala koláčik, ale nezdalo sa, že by bola hladná.


  „Čo sa deje?“ zisťovala Daisy apokúšala sa zlízať si devonshirský krém zlakťa. Potom si všimla, ako mama zaváhala, anapriek teplu vmiestnosti pocítila chlad.


  „Nič,“ odvetila mama. „Ja len… čo si myslíš ointernátnej škole?“ Zdvihla zrak arýchlo dodala: „Samozrejme, len na chvíľu.“


  Daisy na ňu vyvalila oči. „Internátna škola? Nie je iba pre postavy vknihách?“


  „Nie vždy,“ povedala mama čudne ležérnym hlasom, ktorý ju Daisy počula používať, keď robila rozhovor skomplikovaným človekom. „Nechcela by si spoznať deti vo svojom veku? Nájsť si kamarátov?“


  Daisy pocítila pod rebrami zovretie, akoby vkročila do veľmi lepkavého pohyblivého piesku.


  „Nepotrebujem kamarátov,“ vyhŕkla. „Astretávam deti vmojom veku.“ Bola to pravda. Od Ríma po Rusko, od pouličných trhov až po luxusné hotely sa Daisy preháňala sdeťmi, ktoré stretla, avždy načahovala uši, či nezachytí niečo užitočné pre mamine články – útržky miestnych klebiet, sťažnosti na rastúcu cenu chleba, zvláštny príbeh.


  Mama pracovala ako politická korešpondentka – no vtýchto dňoch sa jej články čoraz viac zameriavali aj na klímu, čo znamenalo, že Daisy vedela viac ozáplavách vIndii apožiaroch vAustrálii ako väčšina jedenásťročných detí. Porozprávala by vám všetko oohrozenýchleopardoch vzasneženom Rusku avzácnej, fúzatej, netopierej rastline vtropickej Barme. Daisy sa naučila čítať pomocou maminých kníh acestovných sprievodcov, hláskovala dlhé slovné spojenia ako „zemepisná šírka“ arecitovala vety ako: „Keď sa nachádzaš vbuši, nezabudni si vziať so sebou kokos.“ Vedela rozpoznať somálske spevavé vtáky podľa ich štebotu, ovládala sedem rôznych pozdravov po inuitsky adokázala uviazať desať rôznych námorníckych uzlov. Ovládala neskrátené delenie, vedela čítať mapy, manipulovať sprakom, kradnúť (hoci mama otejto zručnosti netušila) ariadiť kurz podľa Polárky. Bola tiež neoficiálnou šampiónkou vpľuvaní vtroch amerických štátoch adokázala pľuvať sväčšou silou apresnosťou ako väčšina lám alebo dospievajúcich chlapcov.


  „Nepotrebujem ísť do školy,“ nástojila asnažila sa znieť pokojne.


  Mama teraz medzi prstami mrvila svoj koláčik na kúsky.


  „Ja viem, joonam.“ Toto slovo znamenalo vperzštine „miláčik“. „Ale pravda je taká, že lovím nový príbeh anachádza sa niekde, kde to nie je bezpečné.“


  „Vamazonskom pralese?“ vyzvedala Daisy aspomenula si, čo mama povedala Cravenovi.


  „Presne tak.“ Mama zachytila omrvinku na stole. „Vieš predsa, že dažďový prales je jedným znajdivokejších anajúžasnejších miest na Zemi. Ale…“ odmlčala sa aopatrne vyberala ďalšie slová, akoby mali ostré hrany, „…každým rokom sa mení na čoraz väčšie bojisko. Ľudia, ktorí tam odjak­živa žili, musia každý deň bojovať, aby ho ochránili pred nelegálnou ťažbou dreva, baníctvom arybolovom. Pred ľuďmi, ktorí ho chcú rozsekať aspáliť do tla.“ Zaváhala. „A… miznú tam nevinní ľudia.“


  „Miznú?“ zopakovala Daisy azamračila sa. Neďaleko od nich sa rozplakalo batoľa aryšavý muž pri vedľajšom stole si odpil zkávy.


  Mama prikývla, pery mala bledé ako stena. „Niekto musí zistiť, čo sa deje. Svet sa otom musí dozvedieť.“


  Daisy sa zhlboka nadýchla. „Mohla by som ísť stebou. Mohla by som pomôcť…“


  „Nie.“ Mamin hlas znel prísne arozhodne. „Tentoraz je to iné, Daisy. To miesto sa úplne líši od ostatných, ktoré sme navštívili. Nie je to miesto pre dieťa.“


  Daisy cítila, ako jej strach vytvoril hrču vhrdle. „Ačo bude stebou?“ vyjachtala. „Čo ak sa ti niečo stane?“


  „Budem vbezpečí,“ uistila ju mama. „Budem mať sprievodcu aochranku. Anebudem preč dlho, sľubujem. Najviac dva týždne.“


  „Dva týždne?“ Nikdy neboli od seba dlhšie ako dva dni.


  Mama zvraštila čelo ačudne skrútila ústa. „Mrzí ma to, joonam. Kiežby si mohla ísť so mnou – naozaj. No potrebujem vedieť, že bude oteba postarané, kým budem preč, akeďže nemáme rodinu, ktorá by ťa prichýlila, pán Craven navrhol dievčenskú internátnu školu Wykhurst, vktorej je členom rady. Súhlasili, že ťa vezmú ako dočasnú žiačku.“ Mama chytila Daisy za ruku, ktorú mala lepkavú od jahodového džemu. „Len na dva týždne. Vrátim sa do Vianoc, sľubujem.“


  Daisy zaliala horúčava avšade ju pichalo.


  „Ale ja nemôžem,“ zvolala azistila, že má mokré líca. Zúrivo si utierala oči končekmi vlasov.


  „Môžeš,“ odvetila mama ostro. „Odvahu, joonam.“


  „Ale…“


  Mama sa na ňu iba pozrela. Nastalo hrobové ticho aDai­sy sledovala, ako cez otvorené dvere kaviarne vletel papagáj apotom zamieril späť ktmavnúcej oblohe. Zelené pierko pomaly pristálo medzi nimi.


  „Ako to zvládneš?“ spýtala sa nakoniec Daisy.


  Mame vôbec nešlo čítanie máp, nedodržiavala termíny azabúdala jesť. Daisy ich zvyčajne navigovala zbodu Ado bodu B auisťovala sa, že si nezabudli pasy. Ona dávala prepitné hotelovým nosičom batožín akupovala extra zásoby sušienok pre mamu, keď písala.


  „Ach, joon-e-delam,“ odvetila Leila. Vperzštine to znamenalo „život môjho srdca“ aDaisy tak volala len vtedy, keď bola veľmi smutná. „Neviem. Ale sľubujem, že to nepotrvá dlho. Spracujem tento príbeh čo najrýchlejšie.“


  Nastalo ďalšie ticho aDaisy začula šušťanie novín od ryšavého muža pri vedľajšom stole apriateľský ruch od neďalekej rodiny, keď pri odchode brali dve batoľatá akočík. Na chvíľu sa zamyslela, aké by to bolo byť súčasťou normálnej rodiny so skutočným domovom, do ktorého by sa mohla každý večer vrátiť. Predstavila si svoju izbu srovnakou posteľou každú noc apolicou na knihy, až ju od túžby pichlo vhrudi.


  Potom sa ozvala mama: „Ak sa niečo stane – čokoľvek –, chcem, aby si mala toto.“ Siahla do tašky avybrala malú škatuľku. Vnútri ležalo niečo okrúhle atrblietavé. Bolo to sklenené ťažidlo, veľké asi ako Daisina zaťatá päsť. Vzala ho anaklonila sa tak blízko, že sa jej nos dotkol chladného povrchu. Dokonalé púpavové hodiny boli uväznené vskle ako mäkký strieborný mesiac vbubline.


  „Patrilo tvojmu otcovi,“ dodala mama. „Želal si, aby si ho mala, keď vyrastieš. Bol by na teba nesmierne hrdý.“


  Lenže tentoraz Daisy nevyrušila zmienka ootcovi.


  „Čo tým myslíš, ak sa niečo stane? Veď si tvrdila, že budeš vbezpečí!“


  Mama zmietla zo stola pár zatúlaných omrviniek. „Aaj budem. Ale ak sa – nejakou vzdialenou náhodou – niečo stane, potom sa vráť sem do Kew. Prines to,“ odvetila abradou ukázala na ťažidlo. „Príde pomoc. Anikomu ho neukazuj. Ukry ho do bezpečia.“


  „Nerozumiem. Prečo? Čo tým myslíš, aká ,pomoc‘?“


  No mama už odpratávala taniere azapínala si popruhy na taške.


  „Poďme,“ zavelila. „Čaká nás veľa práce.“

